Sacro monasterio in honore sancti Petri, videlicet Cluniaco, ego Elbertus, pro remedio animæ meæ et in locum sepulturæ, dono ad ipsam casam Dei vineam in pago Matisconensi, in agro Fenestiacense, in villa quæ appellatur Mons; terminat de uno latere terra Ingelberti, de alio terra Johannis, de alio via publica, alio terra Leoterii; habet in uno fronte perticas III et X pedes, et in subteriore perticas V. Infra istas terminationes et perticationes, totum ad integrum dono, ut faciant monachi Cluniacenses quicquid facere voluerint. Si quis contradixerit, auri libram componat, et postea hoc donum firmum consistat, cum stipulatione subnixa. Actum Montis villa publice. S. Elberti, qui fieri et firmare rogavit. S. Gerardi, Ingelberti, Ermengerii. Ego Deodatus dictavi et scripsi die lunis, in mense augusto, regnante Ludovico rege.